Source: http://www.vssr.sk/clanok-z-titulky/dodrziavanie-paragraf--20-a-vyhlasky.htm
Timestamp: 2019-05-21 04:51:15+00:00
Document Index: 9080106

Matched Legal Cases: ['§ 20', '§ 20', '§ 20', '§ 20', '§ 169', '§ 164']

Verejná správa SR - Dodržiavanie § 20 a vyhlášky
Dodržiavanie § 20 a vyhlášky
Úrad pre verejné obstarávanie informuje, že od 1. marca 2019 je účinná vyhláška Úradu pre verejné obstarávanie, ktorou sa ustanovujú podrobnosti o technických a funkčných požiadavkách pre nástroje a zariadenia používané na elektronickú komunikáciu vo verejnom obstarávaní.
Úrad pre verejné obstarávanie informuje, že od 1. marca 2019 je účinná Vyhláška Úradu pre verejné obstarávanie č. 41/2019 Z. z. z 11. februára 2019, ktorou sa ustanovujú podrobnosti o technických a funkčných požiadavkách pre nástroje a zariadenia používané na elektronickú komunikáciu vo verejnom obstarávaní (ďalej len „vyhláška“).
Úrad pre verejné obstarávanie zároveň upozorňuje, aby verejní obstarávatelia a obstarávatelia dbali na využívanie takých nástrojov a zariadení elektronickej komunikácie, ktorých poskytovatelia zaručujú, že tieto nástroje dodržiavajú všetky povinnosti a náležitosti určené v zmysle § 20 zákona o verejnom obstarávaní a vyhlášky.
Úrad pre verejné obstarávanie oznamuje všetkým verejným obstarávateľom /obstarávateľom, že za účelom dodržiavania zákonom stanovených povinností elektronickej komunikácie poskytuje nástroj, a to systém elektronického verejného obstarávania (IS EVO), ktorý je dostupný bezplatne na nasledovnej adrese https://www.uvo.gov.sk/portal-systemu-evo-5f5.html. Predmetný systém elektronického verejného obstarávania (IS EVO) s účinnosťou od 19. 10. 2018 spĺňa všetky požiadavky stanovené v § 20 zákona o verejnom obstarávaní a vyhláškou.
Úrad pre verejné obstarávaní na záver upozorňuje, že pri konaniach o preskúmanie úkonov kontrolovaného podľa § 169 ods. 1, 3 a 4 zákona o verejnom obstarávaní bude v súvislosti s dodržiavaním uvedených ustanovení týkajúcich sa elektronickej komunikácie skúmať, či nástroje, ktoré budú verejní obstarávatelia /obstarávatelia na tento účel využívať, spĺňajú vyššie uvedené zákonné (technické a funkčné) požiadavky.
Dátum publikácie: 6. 3. 2019
41/2019 Z. z. Vyhláška o požiadavkách na elektronickú komunikáciu vo verejnom obstarávaní
Dôvodová správa k zákonu č. 345/2018 Z. z. (o verejnom obstarávaní)
Pravidlá a postupy zadávania podlimitných civilných zákaziek a civilných zákaziek s nízkou hodnotou zadávané verejným obstarávateľom podľa zákona o verejnom obstarávaní (platné od 01. 01. 2019) – všeobecné metodické usmernenie
Usmernenie k súhrnným správam novely zákona o verejnom obstarávaní od 1. 1. 2019 – všeobecné metodické usmernenie
Žiadosť o nápravu (§ 164 zákona č. 343/2015 Z. z.)
Žiadosť o vystavenie potvrdenia pre účely verejného obstarávania
Smernica o verejnom obstarávaní od 1. 1. 2019
Smernica o verejnom obstarávaní pre VÚC, obce a ich príspevkové a rozpočtové organizácie od 1. 1. 2019
Zefektívnenie a zjednodušenie postupov verejného obstarávania od 1. 1. 2019
Ako postupovať pri príprave súťažných podkladov pri podlimitných zákazkách od 1. 1. 2019 – videoškolenie
Jednou z priorít ÚVO v roku 2019 je príprava Komory verejného obstarávania
Je ústredným orgánom štátnej správy pre verejné obstarávanie a rozpočtovou organizáciou, ktorá je svojimi príjmami a výdavkami zapojená na štátny rozpočet Slovenskej republiky.